Bitka kod La Plate

**Bitka kod La Plate** (13. prosinca 1939.) bila je prva veća pomorska bitka u Drugom svjetskom ratu. Njemački džepni bojni brod ''Admiral Graf von Spee'', koji je patrolirao južnim Atlantikom, pronađen je kraj estuarija rijeke La Plate u Južnoj Americi od strane tri manje britanske krstarice: HMS ''Exeter'', HMS ''Ajax'' i HMS ''Achilles''.

Tijekom bitke, *Exeter* je pretrpio teška oštećenja, te je prisiljen na povlačenje. *Ajax* i *Achilles* prisilili su *Graf von Speea* da se povuče u neutralnu luku Montevideo. Nakon veoma napetog perioda kapetan *Graf von Speea*, Hans Langsdorff, zapovijedio je da posada sama potopi svoj brod umjesto da ponovno uđe u bitku. Bitka je bila veliki propagandni udarac za Nijemce.

## Bitka
U oko 06:14 sati po lokalnom vremenu 13. prosinca 1939. brodovi su primjetili jedni druge i počeli su se primicati. Posada *[[Džepni bojni brod Admiral Graf von Spee|Admiral Graf von Speea]]* je na početku posumnjala da su, osim *Exetera*, druge dvije lake krstarice manji razarači koji su štitili konvoj. Tada i Nijemci napadaju. *Exeter* se okreće prema sjeverozapadu dok *Ajax* i *Achilles* zajedno prema sjeveroistoku. *[[Džepni bojni brod Admiral Graf von Spee|Graf von Spee]]* otvara vatru iz svojih 280&nbsp;mm topova u 06:18.

Ploveći na zapad paralelno s britanskom teškom krstaricom *Exeter* bojni brod *Admiral Graf von Spee* snažno ju je tukao svojim najjačim topovima, a novozelandska krstarica *Ajax* sve je više zaostajala. Oko 07:16 njemački bojni brod naglo skreće prema britanskoj teškoj krstarici *Exeter* u namjeri da je konačno potopi. Premda na britanskoj krstarici djeluju samo dva topa, ostali su oštećeni, posada *Exetera* tako dobro gađa da je *Graf von Spee* morao ustuknuti i udaljiti se. Istodobno britanska laka krstarica *Ahchilles* i novozelandska laka krstarica *Ajax* uspjevaju smanjiti udaljenost i sada one tuku sve preciznije po njemačkom brodu. Izgledalo je da su u tom trenutku Nijemci izgubili živce i da više ne znaju na koju stranu uzvratiti paljbu.

Ipak, zapovjednik bojnog broda *Admiral Graf von Spee* Hans Langsdorff usmjerio je paljbu na lake krstarice i u 07:25 granata od 280&nbsp;mm pogađa *Ajax* i uništava mu obje krmene topničke kule. Istodobno pogođena je i *Exeter* koja sada ostaje bez svih topova i više nema čime uzvratiti po *Admiralu Graf von Speeu*. Britanske krstarice bile su primorane udaljiti se od njemačkog bojnog broda i žurno izvršiti popravke ne bi li ponovno mogle u bitku sa još neoštećenim njemačkim bojnim brodom. Nikada neće biti jasno zašto se njemački bojni brod iznenada sklonio u neutralnu luku Montevideo, a nije bolje iskoristio svoje bojne mogućnosti i prednosti. Sukladno tadašnjim međunarodnim propisima bojni brod smio je ostati u neutralnoj luci najviše 24 sata, njemački veleposlanik uspeo je izboriti traženih 72 sata, a opet nije jasno zašto su se britanski diplomati u Montevideu tome žestoko protivili kad je Britancima više odgovaralo da *Admiral Graf von Spee* ostane u luci čim duže. Naime, u pomoć ozbiljno oštećenoj britanskoj bojnoj skupini hitala je britanska teška krstarica HMS ''Cumberland'' od 10,000 tona s osam topova od 203&nbsp;mm. *Cumberland* je bila nešto jača od *Exetera* i jedina je bila u mogućnosti pomoći dok su svi ostali britanski ratni brodovi bili na tisuće milja daleko.

Namjera Nijemaca sada je bila jasna: trebali su se probiti prema luci Buenos Aires gdje bi argentinske vlasti bile mnogo popustljivije prema njemačkom bojnom brodu. No, 17. prosinca stigla je teška krstarica *Cumberland*. Njemački džepni bojni brod *Admiral Graf von Spee* polako je oko 18:15 sati počeo napuštati luku. Svi su pomislili da će se na pučini ispred Urugvaja razviti još jedna pomorska bitka, ali dogodilo se suprotno. Oko 19:56 sa *Admiral Graf von Speea* začule su se snažne eksplozije. U prvom trenutku Britanci su pomislili da brod otvara paljbu, no nije bilo tako. Samo 9 milja od obale Nijemci su sami potopili svoj brod.

## Posljedice
*Admiral Graf von Spee* je potonuo u plitkim vodama i pao na dno tako da su mu gornji dijelovi ostali nad površinom. Posada je spašena i prebačena u Argentinu, a zapovjednik Langsdorff tri dana kasnije ubio se iz svog pištolja u jednom hotelu ostavivši pismo sljedećeg sadržaja: *Osobno snosim odgovornost za potapanje broda 'Admiral Graf von Spee'. Sretan sam da svojim životom plaćam svaku aluziju na čast zastave pod kojom je brod plovio.* Zašto se zapovednik Langsdorff odlučio na potapanje broda, a ne na bitku, nitko neće saznati, a njegova tajna otišla je s njim u grob.

## Vanjske veze

* Grafspee.com 
* History learning site articles with much detail on The Battle of the River Plate and ''Admiral Graf Spee'' in Montevideo
* Official HMSO report 
* Royal New Zealand Navy (official history)
* Achilles at the River Plate (official history)
*  "The crew of the ''Graf Spee''"  – Largely anecdotal information on activities of the interned crew after the battle.
* 13th Hague Convention (Convention Concerning the Rights and Duties of Neutral Powers in Naval War)